തമിഴ്നാട്ടില് ഉത്സവ നിരോധനം ഒക്ടോബര് 31 വരെ നീട്ടി കേരളത്തിലേക്ക് ഉള്ള ബസ് ഗതാഗതം പുനഃ സ്ഥാപിക്കില്ല ചെന്നൈ: കോവിഡ് മൂന്നാം തരംഗ ഭീതിയില് ഉത്സവ നിരോധനം നീട്ടി തമിഴ്നാട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പൊതു ആഘോഷങ്ങള്, മത, രാഷ്ട്രീയ, സാംസ്കാരിക സ്വഭാവമുള്ള ഒത്തുചേരലുകള്ക്കുമാണ് നിരോധനം ഏര്പ്പെടുത്തിയിരിക്കുന്നത്. ഒക്ടോബര് 31വരെയാണ് നിരോധനം നീട്ടിയിരിക്കുന്നത്. ആഘോഷങ്ങള് കോവിഡ് വ്യാപനത്തിനു കാരണമാകുമെന്നാണ് തമിഴ്നാട് സര്ക്കാരിന്റെ വിലയിരുത്തല്. സെപ്റ്റംബര്, ഒക്ടോബര് മാസത്തോടെ കോവിഡ് മൂന്നാം തരംഗം ഉണ്ടാകുമെന്നാണ് കേന്ദ്രസര്ക്കാരിന്റെ മുന്നറിയിപ്പ്. അതേസമയം തമിഴ്നാട്ടില് ഇന്ന് 1,596 പേര്ക്ക് കോവിഡ് സ്ഥിരീകരിച്ചു. 21 പേര് മരിച്ചു. കോയന്പത്തൂര് 224, ചെന്നൈ 186, ഇറോഡ് 130, ചെങ്കല്പേട്ട് 108 എന്നിവിടങ്ങളിലാണ് കൂടുതല് കോവിഡ് കേസുകള് ഇന്ന് റിപ്പോര്ട്ട് ചെയ്തിരിക്കുന്നത്. കേരളത്തില് നിപ്പ, കോവിഡ് വ്യാപനം തുടരുന്ന സാഹചര്യത്തില് പരിശോധനയും പ്രതിരോധ പ്രവര്ത്തനങ്ങളും ശക്തമാക്കും. ഇരു സംസ്ഥാനങ്ങള്ക്കും ഇടയില് ബസ് ഗതാഗതം പുനഃസ്ഥാപിക്കില്ല. Stories you may Like